Αν δεν υπάρξει συμφωνία αυτό δεν σημαίνει απαραίτητα ολοκληρωτική καταστροφή, γράφει ο Πολ Κρούγκμαν σήμερα στους New York Times σχολιάζοντας το άρθρο του Αμερικανού οικονομολόγου Larry Summers που προειδοποιεί ότι η Ελλάδα μπορεί να βρίσκεται στα πρόθυρα του να γίνει ένα «αποτυχημένο κράτος».

Σημειώνει ότι το σενάριο αυτό μοιάζει με τα αυτάρεσκα σενάρια των ευρωπαίων αλλά δεν αποτελεί μονόδρομο.



Οσο για το τι ενδέχεται να συμβεί αναφέρει:

«Σίγουρα θα υπάρξει μια απότομη υποτίμηση, η οποία θα οδηγήσει σε αύξηση του πληθωρισμού. Όμως θα ακολουθήσει υπερπληθωρισμός; Ας μην ξεχνάμε ότι η Ελλάδα έχει ένα μεγάλο κυκλικά προσαρμοσμένο πρωτογενές πλεόνασμα - πράγμα που σημαίνει ότι, ακόμα και με μέτρια οικονομική ανάκαμψη, δεν θα χρειάζεται να τυπώνει χρήμα για να πληρώνει τους λογαριασμούς της. Και η υποτίμηση θα μπορούσε όντως, υπό προϋποθέσεις, να προωθήσει την ανάκαμψη», υπογραμμίζει ο Krugman.



Σχετικά με τα σενάρια για άμεση κατάρρευση της χώρας, καθώς θα αδυνατεί να αγοράσει πρώτες ύλες, δεν μπορεί να αποκλείσει την πιθανότητα να βγουν αληθινά, αλλά όπως γράφει, δεν μπορεί να σκεφτεί κανένα ιστορικό παράδειγμα όπου αυτά να επαληθεύτηκε. «Όλες οι περιπτώσεις υπερπληθωρισμού που γνωρίζω αφορούσαν κυβερνήσεις οι οποίες δεν είχαν τη δυνατότητα να συλλέξουν φόρους, και είτε το πιστεύετε είτε όχι, αυτό δεν ισχύει για την Ελλάδα, παρά τα όσα ακούγονται», τονίζει.



«Ακόμη και αν η Ελλάδα χρεοκοπήσει μέσα στις επόμενες μέρες, μπορεί να υπάρχει και άλλη έξοδος στον δρόμο προς την κόλαση. Και σ' εκείνο ακριβώς το σημείο το ευρωπαϊκό πρόβλημα θα στρεφόταν στον άξονά του, όπως λέει ο Wolfgang Munchau, και θα εστίαζε πλέον στην αντιμετώπιση της προφανούς αναστρεψιμότητας του ευρώ», καταλήγει ο Κρούγκμαν.